Samos (nomus Graeciae)
Vide etiam paginam discretivam: Samos (discretiva). Samos usque ad annum 2010 fuit una e tribus praefecturis (sive nomis) regionis (περιφέρεια) Aegaei Borealis, cuius caput erat urbs eiusdem nominis. Reformatione administrativa anni 2010 (vide: Libellus Callicratis) praefecturae iura ad regionem Aegaei Borealis et ad tres demos (Samos, Icaria, Furni), qui ex coagmentatione pristinorum demorum exstiterunt, delata sunt. Territorium praefecturae in duas "Unitates regionales" (Samos et Icaria) divisum est, quae quidem vi politica carent.